Tisztelt Hallgatók!

Ahogyan korábban már jeleztem, az írásbeli beszámolókat (gyakorlati jegy és kollokvium megszerzéséhez egyaránt) június 15-ig kérem. Április 25-ig mindenki jelezze, hogy konkréten mi a címe az általa választott s feldolgozandó témáknak. A visszajelzéseket név, szeminárium vagy előadás megnevezésével és a címek közlésével együtt az egyetemi email címemre (posan.laszlo@arts.unideb.hu) küldjék.

A kollokviumként teljesítendő tárgyak esetében most sem tekinthetünk el a neptunban történő vizsgadátumok megadásától, ill. azokra történő jelentkezésektől. Jelen esetben ez most kifejezetten csak egy adminisztratív eljárás lesz, hiszen mindenkitől írásban várom a feldolgozott, elemzett témákat, de az érdemjegyek rögzítéséhez elengedhetetlenül szükséges előfeltétel. Ezért a megadott vizsganapok közül mindenki válasszon majd egyet, s regisztrálja be magát a neptunba (amint ez naptári menetrend szerint lehetséges lesz), és ahhoz a naphoz kapcsolódóan fogja megkapni érdemjegyét.

Kollokviumi vizsgaidőpontok:

* Mindennapi élet a közép- és kora újkorban c. előadáshoz: június 16, 17.
* Vallástörténet c. előadáshoz: június 18, 19.

A szemináriumi jegyek a beszámolók beérkezése után (június 15.), azok átolvasását követően fognak megjelenni a neptunban.

Ha bármilyen kérdésük van, keressenek emailen!

Üdvözlettel:

Pósán László